- Hindi News
- National
- मुख्यमंत्री जनसंवाद में कूप निर्माण की राशि नहीं मिलने की डीडीसी ने की जांच, कही
मुख्यमंत्री जनसंवाद में कूप निर्माण की राशि नहीं मिलने की डीडीसी ने की जांच, कही
प्रखंड-पंचायतबिरनी के पुरनानगर गांव में मनरेगा के माध्यम से निर्मित कूप में लाभुक को राशि नहीं मिलने को लेकर मुख्यमंत्री जन संवाद में किए गए शिकायत के निवारण तथ्यपरक जांच को लेकर बुधवार को डीडीसी किरण कुमार पासी गांव पहुंची। जांच के क्रम में बीडीओ इन्दर कुमार भी मौजूद थे। जांच के क्रम में डीडीसी ने पाया कि उक्त कुआं सरकारी जमीन पर बनाया गया है। यह सरकारी जमीन हड़पने की तरह है। कूप के मेठ ने अवैध रूप से कुआं का निर्माण कराया है। उसके बाद भी विभाग के विरुद्ध जनसंवाद में लाभुक ने सरकार से शिकायत दर्ज करायी है। डीडीसी ने मेठ के पूरे घर, जमीन, जायदाद की भी जांच की। उन्होंने बताया कि जमीन लाभुक के पास है फिर भी उसने सरकारी जमीन में कूप बना कर विभाग को झांसे में रखने की कोशिश की। जांच के क्रम में डीडीसी ने पाया कि मेठ मनोज यादव ने गांव से पानी निकलने वाले नाली को भी बंद कर दिया है। जांच के क्रम में ही डीडीसी ने बिरनी बीडीओ को मेठ मनोज यादव पर मुकदमा दर्ज करने का आदेश दिया। वहीं थाना प्रभारी को भी बुलाकर मेठ मनोज यादव की जल्द गिरफ्तारी सुनिश्चित करने का निर्देश दिया।
मनरेगा कूप की जांच करने पहुंची डीडीसी अन्य पदाधिकारी।
सरकारी जमीन पर कूप, मेठ की गिरफ्तारी का आदेश
tgl_Latn sot_Latn hin_Deva hin_Deva hin_Deva hin_Deva bho_Deva